ဓမ္မဟောင်းကျမ်းလာ ဇာတ်ကြောင်းများ – မော်ဂျူးလ် နှစ် – သိမ်းပိုက်အောင်မြင်ခြင်း
ဆွေးနွေးရန်မေးခွန်းများ
သင်ခန်းစာမှ သင်နှစ်သက်သောအရာ သို့မဟုတ် အယူအဆသည် အထူးခြားဆုံး အရာဖြစ်သည်ဟု သင်ထင်ပါသလား။ သင်၌မည်သည့်မေးခွန်းများရှိသနည်း။
ယောရှုမှတ်စာအပေါ် မျက်မှောက်ခေတ်လူများ၏အကြီးမားဆုံး ကန့်ကွက်ချက် တစ်ခုမှာ ခါနန်ပြည်ရှိ သက်ရှိအားလုံးကို လုံးဝဖျက်ဆီးပစ်ရန် ဘုရားသခင်၏ တောင်းဆိုခြင်းဖြစ်သည်။ ခါနနိလူများကိုလုံးဝဖျက်စီးပစ်ရန် အမိန့်ပေးခဲ့သော ဘုရားသခင်နှင့် ကောင်းမွန်သောဘုရားသခင်ပြန်လည်ပေါင်းစည်းရန် ရုန်းကန်နေရသူတစ်ဦးအား သင်မည်သို့အဖြေပေးနိုင်မည်နည်း။ 
ဟေဗြဲ ၁၁:၃၁ နှင့် ယာကုပ် ၂:၂၅ ကိုဖတ်ပါ။ ရာခပ်၏အသက်တာအပေါ် ဓမ္မသစ်ကျမ်း၏ရောင်ပြန်ဟပ်မှုသည် ယနေ့ခရစ်ယာန်တစ်ဦးအနေဖြင့် သင့်အား မည်သို့ခွန်အားပေးသနည်း။
မောရှေ၏ပညတ်တရားစံနှုန်းကိုနာခံခြင်းသည် ယောရှု၊ ဣသရေလနှင့် ယေရှုအတွက်ပင် မရှိမဖြစ်လိုအပ်သည်။ ဤအရာသည် ကျွန်ုပ်တို့အတွက် ဘာကိုဆိုလိုသနည်း။ ဘုရားသခင်သည် ကျွန်ုပ်တို့အားကျေးဇူးတော်နှင့် ခွင့်လွှတ်မှုကို ပေးခဲ့ပြီဆိုလျှင် ကျွန်ုပ်တို့အဘယ်ကြောင့် ဘုရားသခင်အားနာခံရန် လိုအပ်သနည်း။
ဘုရားသခင်သည် သူ၏သဘာဝလွန်တန်ခိုးတော်ဖြင့် ဣသရေလလူမျိုးကို အကြိမ်ကြိမ်ကယ်တင်ခဲ့သည်။ ယနေ့ဤသဘာဝလွန်စွမ်းအားကို ကိုယ်တော်သည် အသုံးပြုနေသေးသည်ဟု သင်ယုံပါသလား။ သို့ဆိုလျှင် မည်သို့နည်း။
“ဣသရေလအားလုံး”ဟူသည့်အသုံးအနှုန်းသည် ယနေ့ခရစ်ယာန်များနှင့် မည်သို့ ဆက်စပ်သနည်း။ ကမ္ဘာတစ်ဝှမ်းရှိအသင်းတော်၊ အထူးသဖြင့် ညှဉ်းပန်းနှိပ်စက် ခံရသောအသင်းတော်အား ကျွန်ုပ်တို့ရှုမြင်မှုကို ဤအရာကမည်သို့ပုံဖော်သနည်း။
ဣသရေလလူမျိုးအာခန်ပင် သူ၏အပြစ်ကြောင့် “ပျက်စီးခြင်းသို့ရောက်ခဲ့သည်။” ယနေ့ ခရစ်ယာန်အသက်တာတွင် တမင်ပြစ်မှားခြင်း၏အကျိုးဆက်အချို့ကား အဘယ်နည်း။
သခင်ယေရှုသည် သူ၏ပထမကြွလာချိန်၌ နောက်ဆုံးအောင်မြင်မှုကို မဆောင်ခဲ့ပါ။ ဆင်းရဲဒုက္ခ သို့မဟုတ် ငိုကြွေးမြည်တမ်းနေသူတစ်ဦးသည် မပြည့်စုံသောအခြေအနေ၌ အမှန်တကယ်နှစ်သိမ့်မှု၊ အောင်မြင်မှုကတိတော်ကို မည်သို့ရရှိနိုင်မည်နည်း။
ကျွန်ုပ်တို့သည် ခရစ်တော်၏နိုင်ငံတော်ဆက်လက်တည်မြဲချိန်တွင် ရှင်သန်နေကြသည်နှင့်အမျှ၊ အောက်ပါနယ်ပယ်သုံးခု၏ဝိညာဉ်ရေးစစ်ပွဲသည် မည်သို့ဖြစ်မည်နည်း_သင့်အသက်တာ၊ သင့်နိုင်ငံနှင့် ကမ္ဘာလောက။
သခင်ယေရှု၏ပြန်ကြွလာခြင်းသည် တစ်ချိန်တည်းတွင် ဝမ်းမြောက်ဖွယ်၊ ကြောက်မက်ဖွယ်ကောင်းပြီး ပြီးပြည့်စုံသောတရားမျှတမှုကို ပြဋ္ဌာန်းပေးမည် ဖြစ်သည်။ ယနေ့ည သခင်ယေရှုပြန်ကြွလာမည်ကို သင်သိမည်ဆိုပါက၊ တစ်နေ့တာကို မည်သို့ကုန်ဆုံးစေမည်နည်း။ သင့်ဘဝ၏ကျန်ရှိသောအသက်တာကို မည်သို့ဖြတ်သန်းသင့်သည်ကို ဤရွေးချယ်မှုသည် မည်သို့ဖော်ပြသနည်း။
ပြန်လည်သုံးသပ်ချက်- ဤစာအုပ်၏မူလပရိသတ်များသည် ဆန့်ကျင်ဘက်ရန်သူအမျိုးမျိုးနှင့် ရင်ဆိုင်ရသောအခါ၊ ယောရှုနှင့် ဣသရေလတို့သည် သူတို့၏ရန်သူများကို ရင်ဆိုင်ရန်ပြင်ဆင်သောအခါ ဘုရားသခင်ထံ တုံ့ပြန်သည့်နည်းလမ်းများကို အတုယူရန်ဖြစ်သည်_ဘုရားသခင်၏အခွင့်အာဏာကို နာခံခြင်း၊ ကိုယ်တော်၏ပဋိညာဉ်ကတိတော်များကို ယုံကြည်ခြင်း၊ ဘုရားသခင်၏နှုတ်ကပတ်တော်ကို နာခံခြင်း၊ ဘုရားသခင်၏တန်ခိုးတော်ကို ကိုးစားလျက်မျက်မှောက်တော်သို့ဝင်ခြင်း။

မေးခွန်းများ ပြန်လည်ဆင်ခြင်သုံးသပ်ခြင်း
1. သင်၏ဝိညာဉ်ခွန်အားများ အငွေ့ပျံသွားသကဲ့သို့ စိတ်ဓာတ်ကျခံစားဖူးပါသလား။ ဥပမာအချို့ကိုမျှဝေပါ။
1. ဤသို့သောအခြေအနေမျိုးတွင် သင်မည်သို့တုံ့ပြန်ခဲ့သနည်း။ ဥပမာအချို့ပေးပါ။
1. အချို့သောအခြေအနေများတွင် ယုံကြည်ခြင်း၏ပထမခြေလှမ်းကိုလှမ်းရန် ကြောက်စရာကောင်းသည်ကို သင်တွေ့ဖူးပါသလား။ ဥပမာများပေးပါ။ 
1. ဤသို့သောအခြေအနေများမှ သင်မည်သည့်အရာများသင်ယူခဲ့ရသနည်း။
လုပ်ဆောင်ရန်လုပ်ငန်းများ
1. အကယ်၍ သင်သည် ယခုအချိန်တွင် စိန်ခေါ်မှု သို့မဟုတ် ကြောက်စရာကောင်းသော အခြေအနေတစ်ခုကို ရင်ဆိုင်နေရပါက၊ ၎င်းကို ရင်ဆိုင်ရန် သင်၏ယုံကြည်ခြင်း၏ ပထမဆုံးခြေလှမ်းများကိုရွှေ့ရန် တုန့်ဆိုင်းနေပါသလား။ ဝိညာဉ်ရေးတိုက်ပွဲအတွက် သင့်ကိုယ်သင်နှင့် ယုံကြည်ခြင်း၌ပြင်ဆင်လိုသည့်ဆန္ဒကို စစ်ဆေးသည့် စာတစ်မျက်နှာ ရေးပါ။ ဘုရားသခင်၏မျက်မှောက်တော်နှင့် တန်ခိုးတော်ဆိုင်ရာ ကတိတော်များကို သင်ယုံကြည်ပါက သင်လုပ်ဆောင်ရမည့် အဆင့်များကို ချရေးပါ။ သင့်ဘက်မှ ယုံကြည်ခြင်းကင်းမဲ့မှုအတွက် ခွင့်လွှတ်ရန် ဘုရားသခင်ထံ ဆုတောင်းပါ။ ထို့နောက် ယုံကြည်ခြင်း၏ပထမခြေလှမ်းများကို စတင်လိုက်ပါ။ 
1. ယုံကြည်ခြင်းကိုအားနည်းစေသော စိတ်ဓာတ်ကျခြင်းမျိုး ကြုံတွေ့ဖူးပါသလားဟု သင်းအုပ်ဆရာတစ်ဦးကို အင်တာဗျူးပါ။ နောက်ဆုံး သူမည်သို့တုံ့ပြန်ပုံ၊ ၎င်းအခြေအနေမှသူ သင်ယူခဲ့မှုများကို မေးကြည့်ပါ။ သူ၏အဖြေများကို ချရေးပြီး ဆင်ခြင်ကြည့်ပါ။ 
